钦定古今图书集成/理学汇编/文学典/第095卷 > 左洋
## 钦定古今图书集成/理学汇编/文学典/第095卷 > 左洋

按《泾县志》：“洋字有澜，东隅人。由贡生，洪武壬午擢授
大理寺评事，居职有声。永乐癸未，本寺袁少卿荐陞
秋官员外郎。明年春，奉旨宣谕波勒国，有才辩，波勒
君臣俯首听，毋敢有二。又明年，遣使同洋进贡复命。
七年春，礼部尚书吕公震荐，擢祠祭司员外郎。八年
夏，升本司郎中。尝《和早朝诗，品择居》首诗曰：‘日射天
门散晓寒，禁垣钟响漏声阑。金炉香蔼浮双阙，玉笋
班联萃百官。译使献琛封未启，侍臣题奏墨初干。鲰
生幸际文明会，忠义尝思补报难’。”历职弥久，上多亲
信，特拜应天府丞。卒于官。